En ganske liten (13–20 millimeter), brunsvart til svart hjortebille. Kroppen er avlang og parallellsidig, gjerne med litt matt metallisk glans, kraftig punktert, særlig på hode og pronotum. Hannens kjever er krumme og omtrent så lange som hodet, med en kort tann på innersiden. Pronotum er avrundet firkantet med en stor, grunn grop i midten, dekkvingene jevnbrede, tett og litt rynkete punkterte.